|  |
| --- |
| **Navodila za samostojno učenje pri izbirnem predmetu NEMŠČINA za 5. razred** |
| Datum: sreda, 6. 5. 2020 (7. teden) |
| Učna ura: **Poklici**  Kriteriji uspešnosti: - prepoznam najpogostejše poklice v nemščini  - vem, da ima vsak poklic svojo obliko za moškega in žensko |
| **Hallo, liebe Schüler und Schülerinnen!**  Pa so se končale še zadnje počitnice pred tistimi najdaljšimi. Upam, da ste jih preživeli kar se da lepo. Še malo, pa bo tudi to šolsko leto za nami. Kako se počutite? Morda podobno kot v tej pesmi …?  <https://www.youtube.com/watch?v=r3QeMKBVAP0&list=RDq3uhzLcHN70&start_radio=1>  Ja, das ist Mist, aber da müssen wir jetzt durch – ZUSAMMEN! Ja, to je bedno, ampak moramo skozi to – SKUPAJ!  … das ganze Land steht still – Corona oh-na-na … vsa dežela je utihnila – corona oh-na-na  … alle Schulen und Läden leer, … vse šole in trgovinice so prazne,  auch Fußball gibt's nicht mehr. tudi nogometa ni več.  Upam, da vam je bila pesem kljub vsemu všeč.  Preden začnemo, bi vas rada pohvalila za res lepe dosežke na preverjanju znanja. To je bilo že pred počitnicami, zato smo že malo pozabili. Ob naslednji nalogi, ki vam jo bom vrnila, bom vsakemu posebej povedala kaj več o vaših dosežkih. |
| **Danes začenjamo z novo temo – s temo o poklicih.**  a) Za začetek te še enkrat povabim na you tube; poslušaj pesem »Ich wär so gern ein Astronaut« (tako rad bi bil astronaut) in poskušaj prepoznati čim več poklicev, o katerih poje pesem, ko te sprašuje, kaj boš postal/-a, ko boš velik/-a.  <https://www.youtube.com/watch?v=E_G2e1vi8c0> |
| b) Koliko poklicev ste prepoznali? Pa poglejmo, če jih boste našli tudi med zapisanimi poklici. Odpri dokument »Berufe\_lernen«, kjer je zbranih veliko različnih poklicev. Power point je narejen tako, da se boš z njim lahko (tudi kasneje) učil/-a poimenovanja poklicev ob slikah in zvokih. |
| c) Za konec pa se preizkusi, če že uspeš rešiti prvo nalogo v **BG, str. 45.** Najdeš manjkajoče črke? Če vstaviš prave, spodaj nastane stavek, ki pravi: VSI POKLICI SO POMEMBNI. Kako pa je to po nemško?  Toliko za danes. Jutri imate naravoslovni dan, zato nam bo ura odpadla. Naslednji teden pa bomo poklice zapisali, vadili pravilno izgovorjavo in se učili z igro.  **Alles Gute und Tschüss!** |